Toyota kraai koning in die woestyn(Foto: TGRSA) Toyota Gazoo Racing Suid-Afrika sit heeljaar hard skouer aan die wiel met sy vier Hilux-renbakkies. Dié harde werk het die afgelope naweek vrugte vir drie van sy vier renjaers afgewerp. Henk Lategan was in die kwalifiserende ronde in ŉ ongeluk betrokke en dit het sy planne vir ŉ mededingende woestynren in die wiele gery. Giniel de Villiers en sy navigator Dennis Murphy het eerste oor die wenstreep gejaag, gevolg deur Guy Botterill en navigator Simon Vacy-Lyle. Die derde plek is ook deur ŉ Hilux ingeneem met Shameer Variawa agter die stuur en Danie Stassen as navigator. Ongelukkig moes Lategan en navigator Brett Cummings hul Hilux onttrek weens probleme met hul ratkas, ondanks hul enorme vordering ná die ongeluk in die kwalifiserende ronde én die straftyd wat daarmee saamgekom het. De Villiers was vol lof vir Toyota aangesien hulle vanjaar nie een keer uit die renmotor hoef te geklim het om ŉ pap band te ruil of vir herstelwerk aan die voertuig nie. Dit het gehelp om die oorwinning in te oes. Die private renjaers wat vanjaar met €8 000 én ŉ gratis inskrywing vir die Dakar weggery het, is Yannick Panagiotis en sy vrou, Valerie Panagiotis. Die volgende veldren vind middel Augustus in Bronkhorstspruit plaas. Die finale punteleer lyk só: